open-index/open-wikipedia-markdown huggingface dataset:
Irma Hasmie

**Irma Hasmie Ibrahim** (Jawi: ايرم هسمياي ابراهيم; lahir 8 Januari 1982) atau lebih dikenali sebagai **Irma Hasmie** merupakan seorang pelakon, pengacara dan model wanita Malaysia.

## Kehidupan awal
Bapanya berasal dari Kota Bharu, Kelantan manakala ibunya dari Hulu Selangor. Irma berdarah campuran Pakistan (ayah) dan Cina (ibu).

Anak sulung tiga beradik ini mendapat pendidikan awalnya di Sekolah Menengah Kebangsaan (P) Bukit Bintang, Kuala Lumpur. Dia memiliki Diploma Kejuruteraan Elektrik (Telekomunikasi) dari Universiti Teknologi Malaysia (UTM), Jalan Semarak, Kuala Lumpur.

## Kerjaya
Irma pernah memenangi Gadis Jelita 2004 anjuran majalah Jelita. Pertama kali mengenali dunia lakonan apabila membintangi filem **Cinta Fotokopi**, diikuti **Main-Main Cinta** selepas dilamar Metrowealth International Group (MIG) pada 2004. Filem lain ialah **Bujang Senang** dan **Diva**. Secara rasmi keluar dari MIG mulai Mac 2007 dan kini mengurus sendiri kerjayanya. 

Pernah bergelar pembantu pengacara **Roda Impian** musim ke-11 bersama pengacaranya, Allahyarham Hani Mohsin. Selain filem, Irma juga bergelar pelakon TV.

## Kehidupan peribadi
Pada 29 Jun 2012, Irma Hasmie telah melangsungkan majlis perkahwinannya bersama pasangannya Redza Syah Azmeer. Pasangan pengantin dinikahkan sendiri oleh bapa Irma, Ibrahim Othman. Majlis Perkahwinan telah diadakan di Dewan Sri Melati, Putrajaya.

Beliau sebelum ini pernah digosipkan dengan pelakon Farid Kamil dan pelawak Nabil Ahmad.

dikatakan pada September 2023, Irma Hasmie sah bercerai dengan bekas suaminya iaitu Redza Syah Azmeer.

## Filemografi
### Filem

### Drama

### Telefilem

### Televisyen

### Iklan

## Rujukan

## Pautan luar
*
Kekisi Bravais

Dalam geometri dan kristalografi, **kekisi Bravais**, dinamakan sempena Auguste Bravais, merupakan satu set tidak terhingga bagi titik yang dijanakan oleh satu set operasi peralihan deskrit. Sesuatu hablur terdiri daripada satu atau lebih atom (*asas*) yang diulangi pada setiap titik kekisi. Hablur itu kemudiannya kelihatan sama dari mana-mana titik kekisi. Pada keseluruhannya, terdapat 14 kekisi Bravais yang mungkin yang mengisi ruang tiga matra. Berkaitan dengan kekisi Bravais adalah kumpulan titik Kristalografi yang terdapat 32 dan Kumpulan ruang yang terdapat 230. 

## Perkembangan kekisi Bravais
14 kekisi Bravais terbit dari gabungan sati daripada tujuh sistem hablur (atau sistem paksi) dengan setiap kekisi berpusat.

Kekisi berpusat adalah:

* Berpusat primitif (P): titik kekisi pada bucu sel sahaja
* Berpusat jasad (I): tambahan satu titik kekisi pada pertengahan sel
* Berpusat muka (F): tambahan satu titik kekisi pada tengah setiap muka sel
* Berusat pada muka tunggal (A, B atau C memusat): tambahan satu titik kekisi pada tengah salah satu muka sel.

Tidak semua gabungan sistem hablur dan kekisi berpusat diperlukan untuk menakrifkan kekisi yang mungkin. Terdapat 7&nbsp;&times;&nbsp;6 = 42 gabungan, tetapi ia boleh ditunjukkan yang beberapa daripadanya adalah sama dengan yang lain. Contohnya, kekisi I monoklin booeh ditakrifkan oleh kekisi C monoklin oleh pilihan paksi hablur yang berbeza. Sama juga, semua kekisi A- atau B-memusat boleh ditakrifkan oleh C- atau P-memusat. Ini mengurangkan bilangan gabungan kepada 14 kekisi Bravais konvensional yang ditunjukkan di dalam jadual di bawah.

Isipadu sel unit boleh dikira melalui penilaikan evaluating \mathbf{a} \cdot \mathbf{b} \times \mathbf{c} iaitu \mathbf{a},  \mathbf{b}, dan \mathbf{c} adalah vektor kekisi. Isipadu kekisi Bravais seperti di bawah:

## Lihat juga
*Simetri peralihan
*Kekisi (kumpulan)
*Sistem hablur
*Indeks Miller

## Pautan luar
* Struktur Kontemporari Kekisi Bravais Rekaan Tom Barber
E.M.A.S

***E.M.A.S*** atau **Edaran Muzik Aspirasi Semasa** merupakan album studio kesembilan Siti Nurhaliza yang dilancarkan pada 3 Mac 2003. *E.M.A.S* terhasil diatas pengamatan Siti mengenai peredaran arus muzik tanah air. Album ini telah terjual melebihi 200,000 unit. E.M.A.S juga sering dikaitkan dengan TM Net kerana Siti telah bekerjasama dengan TMnet sebagai duta produk, dan TMnet terlibat dalam pembikinan beberapa buah video klip di dalam E.M.A.S, termasuk "Ku Milikmu", "Debaran Cinta", "Bukan Cinta Biasa" dan "Sebenar Cinta". Lagu "Untuk Selamanya" terpilih sebagai lagu tema untuk filem *[[Laila Isabella]]*.

## Rakaman
*E.M.A.S* merupakan album keempat Siti Nurhaliza di mana beliau tidak menggunakan khidmat Adnan Abu Hassan sebagai penerbit album dan komposer, selepas *[[Cindai (album)|Cindai]]*, *[[Sahmura]]* dan *[[Sanggar Mustika]]* (ini juga berlaku kepada *[[Prasasti Seni]]*). Untuk album ini, beliau bekerjasama dengan Aubrey Suwito, Aidit Alfian, dan Julfekar, serta penerbit rakaman Indonesia, Dewiq, dengan Tan Su Loke bertindak sebagai Penerbit Eksekutif album. Album ini juga merupakan album kedua Siti yang menggunakan khidmat Aubrey sebagai penerbit album.

Rakaman album ini dijalankan pada Julai 2002 (empat bulan selepas Siti melancarkan album *Sanggar Mustika*) dan siap sepenuhnya pada Februari 2003. Dalam album ini, Siti menyumbangkan lirik untuk lima lagunya, iaitu “Bukan Cinta Biasa”, “Ku Yakini”, “Janji Kasih”, “Sebenar Cinta” dan “Ku Milikmu”.

## Senarai runut

## Keluaran dan sambutan
Untuk mempromosikan album, empat lagunya, “Bukan Cinta Biasa, “Debaran Cinta”, “Airmata Ibu” dan “Ku Milikmu” dikeluarkan sebagai single; Siti Nurhaliza juga menyanyikan Bukan Cinta Biasa dan Ku Milikmu semasa persembahannya di konsert Siti Nurhaliza Live In Concert 2004. E.M.A.S merupakan kejayaan komersial, telah terjual melebihi 200, 000 unit di Malaysia dan 300, 000 unit di Indonesia dan menerima pensijilan 2x platinum. Siti juga mengadakan jelajah promosi selama 6 hari termasuk dijemput sebagai tetamu untuk beberapa rancangan televisyen Indonesia.

## Ulasan kritis
*E.M.A.S* menerima ulasan kritis dari pengkritik muzik. Zul Husni dari *Berita Harian* mengulas album ini sebagai bukti kematangan Siti selepas 8 tahun melayari industri muzik. Seorang pengulas dari *Harian Metro* memuji Siti kerana mengekalkan mutu piawai dengan memberikan yang terbaik apabila menyanyikan sebarang lagu. Di dalam ulasan oleh Jad Mahidin dari *Sunday Mail*, beliau memberikan taraf 4 bintang untuk album ini. Beliau berkata album ini amat "menarik" dari mula hingga akhir dan memuji "vokal yang memukau melalui album". Suzan Ahmad dari *Berita Minggu* juga yakin dengan pendapat Jad dengan memuji vokal Siti di dalam album ini.

## Kedudukan carta
**Single**

## Pensijilan

## Anugerah

### Anugerah Musik Indonesia

### Anugerah Industri Muzik

### Anugerah Planet Muzik

### Anugerah Juara Lagu

## Rujukan

## Pautan luar
*SitiZone: E.M.A.S
Vissi d'arte

***Vissi d'arte*** ditulis dalam bahasa Itali adalah aria soprano terkenal diambil dari babak II, adegan 1 dari opera Itali, *[[Tosca]]*, hasil karya penggubah Giacomo Puccini. Aria ini dinyanyikan oleh Floria Tosca yang sedih mengenangkan nasib beliau dan juga nyawa kekasihnya yang sedang menanti hukuman maut oleh Scarpia, seorang ketua polis yang kejam.

Aria ini bermula dengan “Aku hidup untuk seniku, aku hidup untuk cinta, tak pernah ku sakiti kehidupan bernyawa!”. Tosca mempersoalkan Tuhan, kerana kini beliau terpaksa membuat keputusan untuk menjual maruahnya kepada Scarpia demi nyawa kekasihnya.

Untuk keterangan lanjut mengenai drama ini, sila rujuk *[[Tosca]]*.

## Libreto

## Rujukan
* Pangkalan data Aria
Franz Kafka

**Franz Kafka** (3 Julai 1883 – 3 Jun 1924) merupakan penulis novel negara Jerman abad ke-20. Beliau merupakan seorang Yahudi yang lahir di Praha. Novelnya banyak memainkan perasaan dan mempunyai kelainan tersendiri serta banyak yang tidak lengkap. 

Antara karya Kafka ialah Das Urteil (1913, "Juluman"), In der Strafkolonie (1920, "Dalam Koloni Tahanan"); novella Die Verwandlung ("Metamorfosis"); novel tak siap Der Prozess ("The Trial") and Das Schlos ("Istana") . Novel-novel ini berunsur janggal, surealis, dan tampak mengarut - pengkritik sastera memanggil unsur yang dikongsi dalam karya-karya ini sebagai "keKafkaan" (*kafkaesque*).

## Keluarga
Kafka dari keluarga Yahudi pertengahan di Praha, ibu kota Bohemia. Bapanya Hermann Kafka ( 1852- 1931) digambarkan ahli perniagaan yang lokek dan sombong. Kafka terasa amat dikongkong oleh bapanya dan hasil dari tekanan hidup itu, Kafka telah menghasilkan beberapa novel yang menderita 'tekanan jiwa'.

Kafka adalah anak sulung daripada enam adik-beradik.Mereka sekeluarga hidup miskin dan terpaksa bekerja 12 jam sehari.

## Pendidikan
Kafka fasih bahasa Jerman dan bahasa Czechoslovakia. Seterusnya beliau mahir bahasa dan budaya Perancis . Antara penulis yang diminatinya ialah Flaubert.Beliau menerima pendidikan rendah di di Fleischmarkt . Bapanya sesekali sahaja membawa beliau ke sinagog ( kuil Yahudi), oleh itu pengetahuannya tentang agama Yahudi agak terhad.

Kafka belajar di Universiti Charles-Ferdinand Jerman di Prague dalam bidang kimia.Tetapi bertukar kepada jurusan undang-undang. Di universiti menyertai kelab Lese- und Redehalle der Deutschen Studenten - aktif dalam bidang kesusasteraan, membaca dan lain-lain aktiviti.

Kafka mendapat ijazah kedoktoran pada 18 Jun 1906 dan berkhidmat di mahkamah jenayah dan sivil.

## Novel The Metamorphosis

 
 
.

Kafka pernah menerbitkan beberapa cerita pendek dan tak pernah menyiapkan novel-novelnya. Antara novel pendek beliau ialah The Metamorphosis. 

Novel Metamorphosis mengisahkan tentang Gregor Samsa yang hidup bersama dengan ahli keluarga di sebuah apartmen . Pada suatu pagi ketika bangun , telah terkejut besar kerana mendapati dirinya telah menjadi seekor serangga besar dan aneh. 

Gregor tidak segera berubah bentuk. Sebaliknya merayap di luar dalam hujan lebat. Dia terus mengembara dan mengembara di luar. Perubahan menjadi serangga merupakan hukuman di atas kejahatan-kejahatan yang dlakukan pada masa lalu. Amat terasa sekali perbezaan antara mimpi-mimpi dengan kehidupan sebenar. Novel ini merupakan tafsiran tentang realiti kehidupan hasil tekanan dan kongkongan bapanya.

## Rujukan
Muhammad Zia-ul-Haq

Jeneral **Muhammad Zia-ul-Haq** (Urdu: محمد ضیاءالحق) (lahir 12 Ogos 1924 – 17 Ogos 1988) adalah ketua negara Republik Islam Pakistan dari Julai 1977 hingga Ogos 1988.

Beliau dilantik sebagai Panglima Angkatan Tentera Pakistan pada 1976. Jeneral Zia-ul-Haq telah melakukan rampasan kuasa tanpa pertumpahan darah untuk menjatuhkan Perdana Menteri Zulfikar Ali Bhutto pada 5 Julai 1977. Beliau melaksanakan pemerintahan tentera, autokratik dan tiada peluang untuk demokrasi. Beliau memegang jawatan Presiden Pakistan pada September 1978.

Beliau terbunuh dalam satu nahas kapal terbang pada 17 Ogos 1988. Kononnya selepas kematian Jeneral Zia-ul-Haq, kekejaman tentera telah ditamatkan dan pengaruh Amerika Syarikat di Pakistan meningkat secara mendadak.
Pasaraya Besar Giant

**Giant Hypermarket** () merupakan sebuah rangkaian pasar raya dan peruncit yang utama di Malaysia, Singapura, Brunei Darussalam, Indonesia, dan Emiriah Arab Bersatu. Ia adalah anak syarikat kepada Dairy Farm International Holdings (DFI).

## Sejarah

Jenama gedung Giant ditubuhkan oleh keluarga Teng sebagai sebuah kedai runcit kecil dalam salah satu kawasan pinggir bandar di Kuala Lumpur pada tahun 1944. Misinya ialah untuk menawarkan pelbagai produk pada harga yang serendah mampu. Oleh sebab reputasinya bertumbuh, begitu juga dengan perniagaannya.

Dairy Farm International Holdings yang membeli Giant pada tahun 1999, mengakui bahawa kunci kejayaan Giant sekian lama merupakan kebolehannya untuk terus menawarkan produk yang nilainya setimpal dengan harga. Ia mengekalkan prinsip teras ini sungguhpun ketika mengubah wajah Giant menjadi jenama kebangsaan dan antarabangsa.

Setelah usaha enam tahun yang merangkumi mereka bentuk gedungnya, pengenalan produk bukan makanan dalam pasar raya besar Giant, pelaksanaan piawaian runcit antarabangsa yang merangkumi keselamatan, kebersihan, latihan berstruktur, dan persekitaran beli-belah yang bertenaga serta juga fungsi pembelian berpusat dan peningkatan mutu operasi, Dairy Farm telah menjadikan Giant sebagai peneraju yang tidak tercabar dalam sektor peruncitan Malaysia.

Pada 1999, gedung Giant Hypermarket pertama dibuka di Shah Alam, Selangor. Menjelang tahun 2006, syarikat ini telah mengembang untuk mengoperasi sejumlah 86 pasar raya besar/pasar raya di Malaysia dengan saiz cawangan dari pasar raya besar 350,000 kaki persegi di Shah Alam hingga pasar raya 11,000 kaki persegi di Bangsar, Kuala Lumpur. Rangkaian ini juga meliputi 6 gedung di selatan Malaysia iaitu Singapura. Pasar raya besar Giant menawarkan selingkungan luas barangan tempatan, seperti buah-buahan, sayur-sayuran dan hasil laut yang segar dalam persekitaran pasar basah.Cawangannya yang baru pula dibuka di Bandaraya Kuala Terengganu, Terengganu pada 2008 yang terletak di hadapan 'Bukit Hollywood' Kuala Terengganu iaitu Bukit Besar.

## Rujukan


## Pautan luar
*Laman rasmi Giant
*Giant Singapura
Hakim Abul Qasim Firdausi Tusi

**Hakim Abul-Qasim Firdawsi Tusi** (), lebih dikenali sebagai **Ferdowsi** atau **Firdausi**, (935 - 1020) adalah pensyair Parsi yang terkenal. Beliau adalah pengarang karya Shahnameh, sebuah epik kebangsaan Parsi atau Iran.

## Biografi
Ferdowsi dilahirkan di sebuah kampung di Tus (Baj), Khorasan. Karya Shahnameh, ("Epik Raja-Raja"), yang mengambil masa 35 tahun untuk dibukukan, dimulakan dengan kisah-kisah raja Samani di Khorasan. Ketika itu, kerajaan Samani sedang dalam proses menghidupkan semula kebudayaan Parsi. Ketika beliau berusia 23 tahun, beliau terjumpa sebuah "Shahnama" karangan Abu-Mansour Almoammari, tetapi ia tidak dalam bentuk syair. Pada masa yang sama, kerajaan [{Samani]] ditawan oleh kerajaan Ghaznavi.

Selepas 30 tahun, beliau berjaya menyiapkan Shahnama itu dan kemudiannya mempersembahka kepada raja Ghaznavi. Namun begitu, kisah-kisah raja Ghaznavi tidak bannyak diceritakan dalam karangan itu. Menurut sesetengah pendapat sejahrawan, raja Mahmud Ghaznavi menjanjikan Ferdowsi satu dinar untuk setiap dua baris syair dalam Shahnameh (jumlah keseluruhan ialah 60,000 dinar), tetapi menukar janjinya kepada dirham (maka jumlah keseluruhannya 20,000 dirham).

Ferdowsi dikatakan wafat sekitar 1020 di dalam kemiskinan pada umur 90 tahun. Beliau dikebumikan di laman rumanya sendiri. Pada tahun 1925, Shah Reza membina sebuah makam beliau bagi memperingati jasa beliau.

Selepas Revolusi Islam Iran, Imam Khamenei telah menulis surat bagi menghalang penduduk Mashhad daripada memusnahkan makam Ferdowsi.

Atas arahan beliau, satu pengumuman telah dikeluarkan, dan orang ramai, sebagai tanda penghormatan kepada Seyyed Ali Khamenei, menghentikan serta melindungi kubur tersebut daripada sebarang kemusnahan

## Lihat Juga
* Sastera Parsi

## Pautan Luar
* Biografi Firdausi di bl.uk
Gambus

**Gambus** atau **Gambus Melayu** merupakan sejenis alat muzik bertali (kordofon) yang mempunyai pengaruh besar dalam kebudayaan Alam Melayu. Alat ini berasal daripada Timur Tengah dan telah mengalami evolusi bentuk serta teknik permainan mengikut citarasa tempatan sejak ia mula diperkenalkan ke rantau ini.

## Sejarah dan Evolusi

Bentuk asal alat ini, yang dikenali sebagai *[[qanbus]]* (atau gambus Hadramaut), dipercayai telah dibawa ke Kepulauan Melayu seawal abad ke-9 oleh pedagang-pedagang dari Tanah Arab dan Parsi. 

Walaupun bermula sebagai instrumen asing, ia telah diterima pakai secara tempatan dan berkembang menjadi apa yang dikenali hari ini sebagai **Gambus Melayu**. Terdapat dua variasi utama yang berkembang di rantau ini:
* **Gambus Hadramaut:** Mengekalkan ciri asal dengan badan monoxylous (daripada sebatang kayu) dan muka yang ditutupi kulit kambing.
* **Gambus Melayu (Oud):** Versi yang lebih besar, tidak mempunyai leher (fretless), dan menggunakan papan bunyi kayu. Versi inilah yang menjadi instrumen utama dalam muzik Zapin.

## Peranan dalam Muzik Tradisional
Gambus merupakan instrumen teras dalam identiti muzik Melayu, terutamanya:
* **[[Zapin]]:** Gambus bertindak sebagai alat melodi utama. Struktur lagu Zapin biasanya dimulakan dengan petikan solo gambus yang dikenali sebagai *taksim*.
* **Ghazal:** Di Johor, gambus merupakan komponen wajib dalam ensemble Ghazal Melayu yang menggabungkan pengaruh Timur Tengah dan Barat.

## Ciri-ciri Fizikal
Gambus Melayu secara tradisinya mempunyai 11 hingga 12 tali yang dipasang secara berpasangan. Berbeza dengan gitar modern, gambus tidak mempunyai "fret", yang membolehkan pemain menghasilkan nada mikro (microtonal) atau "quarter tones" yang menjadi ciri khas muzik Maqam Arab dan Melayu.

## Rujukan

## Pautan luar
* Portal Rasmi Jabatan Warisan Negara
Yangqin

**YangQin** () sebuah alat muzik Cina jenis kordofon.

YangQin merupakan jenis zither dan mempunyai banyak tali. badannya dibuat dari kayu dalam bentuk rama-rama. tiap-tiap satu pic mempunyai kembar dua atau kembar tiga. tali logam sejumlah beberapa oktof semuanya, 2-6 set kekuda titian tali dibuat dari kayu. pemulas selaras dari logam didapati dikedua belah kotak suaranya.

digunakan sebagai alat solo untuk hiburan.

## Pautan luar
http://malaysiana.pnm.my/kesenian/Kor_Yangqin.htm
Venna

**Venna** sebuah alat muzik jenis kordofon.

## Pautan luar
http://malaysiana.pnm.my/kesenian/Kor_Venna.htm
Sundatang

**Sundatang** atau Gagayan adalah sebuah alat muzik tradisional hare (long neck-leher panjang) jenis kordofon yang terdapat di Sabah. Ia sangat popular di kalangan kaum Pribumi Sabah terutamanya dari suku kaum Rungus. Manakala bagi beberapa kaum seperti Kadazandusun , alat ini kelihatan sedikit pupus dan kurang dikenali.

Sundatang merupakan alat muzik yang diperbuat daripada kayu dan secara tradisionalnya hanya 2 tali yang digunakan untuk memainkan alat muzik ini. 

Kayu yang digunakan untuk membuat Sundatang hendaklah dipilih menggunakan kayu yang keras agar Sundatang yang dihasilkan akan lebih tahan lama selain menghasilkan resonasi yang kuat.

Alat ini berasal daripada sebatang (log) kayu yang sama , akan dibelah dan perlahan-lahan membentuk bahagian badan dan leher dengan menggunakan kapak, parang, gergaji dan juga pahat secara aslinya. Peralatan ini akan digunakan sehingga melalui proses penebukan lubang bunyi pada bahagian badan , yang mana memakan masa agak panjang untuk disiapkan.

(ditebuk pada bahagian badan)

Sundatang sering ditafsirkan sebagai Lute kerana bentuk badan (body profile) secara luarannya kelihatan seperti Kecapi berleher panjang. Namun , secara hakikat Sundatang menggunakan resonasi jenis Zither yang mana bahagian leher dan tubuh tidak berpisah sama sekali. Berbeza dengan Lute berleher panjang yang lain.

Pada zaman kini , Sundatang banyak dimainkan di dalam persembahan kebudayaan dan ada juga sesetengah masyarakat yang memainkannya ketika masa lapang sebagai hiburan. Namun, secara tradisional irama Sundatang sering digunakan untuk mengiringi ritual-ritual dari bobolian/bobohizan (Orang Pandai) untuk tujuan penyembuhan atau persediaan perang. Ritual ini juga dilihat dalam kajian masyarakatnya sudah hampir pupus atau tidak lagi diamalkan.

Diperbuat dari kayu Tembailing atau kayu nangka. Ia kadangkala mempunyai loyang terletak di bahagian tengah leher ,  melintasi dua tali yang mana secara aslinya tali ini diambil dari urat akar menjalar pohon Giman. Namun pada zaman kini string atau tali Sundatang sudah digantikan dengan beberapa jenis tali besi atau nilon yang lebih tahan lama. Secara aslinya, Sundatang menggunakan pelekat tradisional seperti madu kelulut untuk menahan kedudukan nada kunci (kaedah ini kurang efisien) serta memiliki fret hanya sekitar 4-5 nada. (Zaman kini, Sundatang semakin stabil dan mampu memiliki 7 hingga 14 fret bagi menghasilkan bunyi-bunyian yang lebih banyak bergantung dengan pembuat dan pemainnya).

## Cara Bermain

Ia dimainkan dengan memetik tali dan nada keras , tali-talinya dibetulkan dengan memutarkan skru kayu telinga di atas alat ini. Setiap etnik memiliki cara berbeza dan keunikan tersendiri dalam memainkan alat musik ini.

## Pautan luar
http://malaysiana.pnm.my/kesenian/Kor_Sundatang.htm
Sapeh

**Sapeh**, **sape**', **sampe**' (juga: **sampek**) atau **sambe**' (juga: **sambek**) merupakan sebuah alat muzik jenis kordofon yang berasal daripada kaum Orang Ulu terutamanya suku-suku Kenyah dan Kayan di Sarawak. Hal ini terbukti dengan kehadiran pemain sape' lagenda yang digelar Masters of the Sarawakian Sape' ialah Tusau Padan, seorang Kenyah dari Malaysia yang telah memperkenalkan sape' kepada masyarakat Sarawak dan antarabangsa. Berbentuk macam gambus panjang bertali empat. Badannya panjang dan berbentuk hampir empat segi dan diperbuat dari kayu jokuvang. Badan sapeh biasanya diperbuat daripada satu batang pokok, dengan banyak alatan moden mencecah sehingga sepanjang satu meter. Di permukaan sapeh ini kebiasaannya didapati ukiran bermotif Orang Ulu di Sarawak serta diwarnakan samada merah atau hitam. Asal usul sape dipercayai bervariasi daripada Belikan daripada kaum Iban dan bunyinya hampir sama.

Pada awalnya sape merupakan alat muzik yang agak terhad dengan hanya dua tali dan hanya tiga fret. Kegunaannya terhad kepada muzik bentuk tradisi bagi memulakan keadaan bersawai. Pada abad ini, sape perlahan-lahan menjadi alat sosial bagi mengiring tarian atau sebagai bentuk hiburan. Masa kini, alatan bertali tiga, empat atau lima digunakan, dengan julat lebih dari tiga oktaf. 

Secara teknikal, sape ialah alat yang agak mudah, dengan satu tali membawa melodi dan tali lain sebagai ulangan muzik. Dalam amalan, muziknya agak susah dengan banyak variasi dan hiasan. Terdapat dua mod biasa, satu bagi tarian majat lelaki dan satu lagi bagi tarian wanita. Terdapat juga mod ketiga yang jarang digunakan. Muzik Sape biasanya datang melalui mimpi dan terdapat 35 jenis tradisi dengan banyak variasi. Keseluruhan rspisotori perlahan-lahan meningkat.Sapeh kini juga telah kerap diguna pakai dalam pelbagai lagu terutama sekali lagu yang bertajukkan Irama Malaysia.Sapeh juga telah tersebar ke seluruh semenanjung Malaysia dan kini alat muzik tradisi ini juga telah diberikan pendedahan secara perdetail di pelbagai sekolah. 

Sape masih dihasilkan di Borneo, dan ciptaan moden macam sape eletrik adalah biasa.

## Rujukan

* World Instrument Gallery
* The Stringed Instrument Database
* ATLAS of Plucked Instruments

## Pautan luar
http://malaysiana.pnm.my/kesenian/Kor_Sapeh.htm
Pipa

**Pipa** () sebuah alat muzik tradisional Cina jenis kordofon. Kadang kala dipanggil "lut Cina", badannya kayu berbentuk pear dengan jumlah fret antara 12 hingga 31. Lut petik bertali empat Cina yang lain ialah luiqin, yang serupa tetapi lebih kecil berbanding pipa. Alat muzik ini mungkin wujud di China sejak seawal dinasti Han. Walaupun menurut sejarah istilah *pipa* pernah digunakan untuk pelbagai jenis kordofon petik, penggunaannya sejak dinasti Song merujuk khas kepada alat muzik berbentuk pear. 

Pipa merupakan salah satu alat muzik Cina yang terkenal dan telah dimainkan selamat hampir dua ribu tahun di China. Beberapa alat muzik yang diterbitkan daripada pipa termasuk biwa Jepun dan bipa Korea di Asia Timur, dan đàn tỳ bà Vietnam di Asia Tenggara. Hanya bipa Korea tidak lagi digunakan secara meluas. 

## Pautan luar
http://malaysiana.pnm.my/kesenian/Kor_Pipa.htm
* HQ-Video: Traditional Chinese Pipa Song 小月儿高 (The Moon is High)
* HQ-Video: Traditional Chinese Pipa Song 陽春白雪 (White Snow in the Spring Sunlight)
Erhu

***Erhu*** (), juga digelar ***nanhu*** (, "gesek selatan"), dan kadang-kadang digelar di Barat sebagai "biola Chinese" atau "gesek tali dua Chinese," adalah alat muzik bertali dua-tali, digunakan sebagai sebuah alat solo dan juga dalam sekumpulan kecil dan orkestra besar. Ia dalah alat yang termasyhur dalam keluarga *[[huqin]]* (胡琴) pada alat bertali bowed Cina, bersamaan dengan *[[zhonghu]]* (中胡), *[[gaohu]]* (), *[[banhu]]* (板胡), *[[jinghu]]* (京胡), *[[sihu]]* (四胡), dan banyak lagi yang lain.

## Contoh audio

## Pautan luar
http://malaysiana.pnm.my/kesenian/Kor_Erhhu.htm 

noErhu
ITIL

**Information Technology Infrastructure Library** (**ITIL®**) ialah suatu kerangka untuk amalan terbaik bagi menyediakan perkhidmatan teknologi maklumat (IT) bermutu tinggi. ITIL telah menggariskan prosedur yang terperinci untuk membantu pihak-pihak perniagaan dalam mencapai mutu kewangan serta operasi IT yang tinggi nilainya. Prosedur-prosedur ini tidak tertakluk pada mana-mana pembekal dan telah dibangunkan untuk memberikan panduan menyeluruh mengenai prasarana, pembangunan serta operasi IT.

ITIL diterbitkan dalam satu siri buku-buku (justeru namanya *Library* atau perpustakaan), setiap satunya merangkumi teras bidang pengurusan IT. Nama *ITIL* dan *IT Infrastructure Library* adalah tanda nama berdaftar kepunyaan Office of Government Commerce (OGC) negara 
United Kingdom.

## Persijilan

Persijilan ITIL diuruskan oleh Lembaga Pengurusan Persijilan ITIL (ICMB) yang terdiri dari OGC, Forum Pengurusan Perkhidmatan ((itSMF) Antarabangsa dan dua lembaga peperiksaan: EXIN (berpusat di Belanda) dan ISEB (berpusat di UK).
Sitar

**Sitar** merupakan sejenis alat muzik yang berasal dari Asia Selatan. Alat muzik klasik Hindustan yang menggunakan dawai/tali. Sitar merupakan sebuah alat muzik jenis kordofon.

Alat muzik ini menggunakan dawai halus bersama dengan dawai biasa dan ruang resonansi menggunakan labu air (sejenis buah-buahan yang dikeringkan dan berongga di dalamnya) sehingga menghasilkan bunyi yang unik. 

Sitar merupakan alat muzik yang sering digunakan dalam seni muzik klasik Hindustan sejak Zaman Pertengahan.
Satong

**Satong** sebuah alat muzik jenis kordofon. Ia diperbuat daripada seruas buluh betong. Kulit buluh dicungkil sebagai tali sebanyak empat utas seperti gitar. 

Satong dipegang dengan kedua-dua belah tapak tangan dan tali dipetik dengan jari. Alat muzik ini menghasilkan melodi dan rentak tertentu. Alat muzik yang terdapat di Sarawak ini dimainkan dalam kalangan Orang Ulu sebagai hiburan. 

## Pautan luar
* DBP-Satong.
* http://malaysiana.pnm.my/kesenian/Kor_Satong.htm
Victoria Institution

**Victoria Institution** (**VI**), kembali ke nama asalnya pada tahun 2009. Ia dikenali sebagai **Sekolah Menengah Kebangsaan Victoria** untuk seketika. Victoria Institution merupakan sebuah sekolah menengah kebangsaan lelaki (dan perempuan untuk tingkatan enam) di Kuala Lumpur, Malaysia. Ditubuhkan pada tahun 1893, sekolah ini merupakan sekolah tertua di ibu negara.  Moto sekolah adalah "Be Yet Wiser" diterjemahkan, "Menjadi Lebih Bijaksana".

## Sejarah
Victoria Institution telah diasaskan oleh Sultan Abdul Samad, William Hood Treacher dan Thamboosamy Pillai pada 14 Ogos 1893. Ia berjaya mengekalkan kecemerlangannya dalam melahirkan ramai tokoh termasuk Sultan Brunei Sultan Hassanal Bolkiah serta menteri-menteri Kabinet terdahulu dan sekarang seperti Tan Sri Rafidah Aziz, Datuk Seri Zulhasnan Rafique, Datuk Seri Dr Ng Yen Yen dan bekas hakim Datuk Mahadev Shankar.

Sekolah itu juga, merupakan sekolah menengah Inggeris yang pertama di Tanah Melayu dan turut memainkan peranan dalam sejarah tanah air apabila digunakan oleh askar Jepun pada Perang Dunia Kedua.

Pada 2009, *Sekolah Menengah Kebangsaan Victoria* telah disenaraikan sebagai Warisan Kebangsaan. Menteri Perpaduan, Kebudayaan, Kesenian dan Warisan Datuk Seri Mohd Shafie Apdal turut mengumumkan bahawa ia akan dikenali semula sebagai Victoria Institution (VI) mulai 14 Februari 2009. Sekolah itu diangkat sebagai Warisan Kebangsaan kerana ia memenuhi kriteria berdasarkan Akta Warisan 2005.

## Lagu sekolah

## Alumni
*Sultan Hassanal Bolkiah, Sultan Brunei
*Ananda Krishnan, Ahli Perniagaan 
*Francis Yeoh, Ahli Perniagaan
*Mokhtar Dahari, arwah, bekas pemain bolasepak Malaysia
*Lall Singh, bekas pemain Kriket 
*Raja Petra Kamarudin
*S. Rajaratnam, bekas Timbalan Perdana Menteri Singapura 
*Datuk Seri Rafidah Aziz, menteri, Kementerian Industri dan Perdagangan, ahli Dewan Rakyat Kuala Kangsar
*Zulhasnan Rafique, menteri, Wilayah Persekutuan Malaysia 
*Datuk Dr Mani Jegathesan, Timbalan presiden Majlis Olimpik Malaysia (MOM)
*Tengku Abdul Halim, Tengku Laksamana Kelantan
*R. Thampipillay, pendidik
*Mohd Zaman Khan, ketua penjara 
*Shahnon  Ahmad, penulis puisi
*Misbun Sidek, pemain badminton Malaysia
*Rashid Sidek, pemain badminton Malaysia
*Shahrin Majid, pemain Bolasepak Malaysia
*Aidit Alfian, muzik komposer, "Keliru" Juara Lagu TV3 ke-17 tahun 2002
*Syed Shaidali : pendidik
*Iedil Putra : Pelakon 
*Mohamad Shafiq Bin Kamaruddin : Mantan YDP Majlis Perwakilan Pelajar (MPP) Universiti Sains Malaysia (USM) Sidang 2013/2014 dan 2014/2015, Mantan YDP Majlis Perundingan Pelajar Kebangsaan (MPPK) Sidang 2013/2014 dan Pemilik Kafe The Kapit's USM.
*Prabowo Subianto : Menteri Pertahanan Indonesia , Presiden Indonesia
*Paul Tan, Blogger automotif, pengasas blog automotif no.1 Malaysia, paultan.org.
*Wayne Soo, Chartered Accountant, VIOBA(S) President.

## Alamat
:Sekolah Menengah Kebangsaan Victoria
:Jalan Hang Tuah, Kuala Lumpur 
:Telefon =  320782489
:Fax       = 320316854

## Rujukan


## Pautan luar
* Portal Victoria Institution - portal untuk Victorians, *the Victorian Times*
Hukum Avogadro

**Hukum Avogadro** (**Hipotesis Avogadro**, atau **Prinsip Avogadro**) merupakan satu hukum gas yang dinamakan sempena Amedeo Avogadro, yang membuat suatu hipotesis pada tahun 1811 bahawa:

:*Gas-gas dengan isi padu yang sama, pada suhu dan tekanan yang sama, mempunyai bilangan zarah atau molekul yang sama.*

Justeru, bilangan molekul pada isi padu gas yang tertentu adalah bebas daripada saiz atau jisim molekul gas itu. Contohnya, gas hidrogen dan gas nitrogen pada isi padu yang sama mempunyai bilangan molekul yang sama, sekiranya pada suhu dan tekanan yang sama.

Aspek kecil hukum ini boleh dinyatakan secara matematik seperti ini:

: \qquad = k.

yang:
:*V* ialah isi padu gas.
:*n* ialah bilangan mol gas itu.
:*k* ialah pembolehubah tetap.

Akibat Hukum Avogadro yang terpenting adalah berikut: **Pembolehubah tetap gas unggul mempunyai nilai yang sama pada semua gas**. Ini bermaksud bahawa pembolehubah tetap 

:\frac{p_1\cdot V_1}{T_1\cdot n_1}=\frac{p_2\cdot V_2}{T_2 \cdot n_2} = malar
yang:
:*p* ialah tekanan gas
:*T* ialah suhu gas
mempunyai nilai yang sama untuk semua gas, bebas daripada saiz dan jisim molekul gas. 

Satu mol sesuatu gas unggul adalah sebanyak 22.4 liter (dm3) pada STP, dan merangkumi 24.45 liter pada SLC (Keadaan bilik = 25 darjah Celsius dan 1 atm/101.3kPa). Isi padu ini sering dirujuk sebagai isi padu molar sesuatu gas unggul. Gas sebenar mungkin akan menyimpang daripada nilai ini.

Bilangan molekul dalam satu mole dipanggil *[[nombor Avogadro]]*: kira-kira 6.022×1023 zarah setiap mol.

Hukum Avogadro, berserta hukum gas gabungan, membentuk hukum gas unggul.
Sel primitif

Dalam geometri, fizik keadaan pepejal dan mineralogi, terutanma dalam menyatakan struktur hablur, satu-satu **sel primitif**, ialah sel minimum bergantung kepada satu titik kekisi bagi sesuatu struktur dalam 2 matra, 3 matra atau lain-lain matra. Satu kekisi boleh dikelaskan dengan ciri geometri sel primitif tersebut.

Sel primitif ialah kawasan asas yang bergantung kepada peralihan simetri sahaja. Jika terdapat pertambahan simetri, kawasan asas tersebut semakin kecil.

Hablur boleh dikategorikan oelh kekisinya dan atom yang terdapat dalam sel primitif (*asas*). Satu sel akan memenuhi semua ruangan kekisi tanpa meninggalkan ruang kosong dalam pengulangan operasi peralihan hablur.

*Vektor peralihan primitif* digunakan untuk mentakrifkan vektor peralihan sesuatu hablur,  \vec T ,  dan juga memberikan sel kekisi isi padu terkecil bagi kekisi tertentu. *Kekisi* dan vektor peralihan  \vec a_1 ,  \vec a_2 , and  \vec a_3  adalah ***primitif*** jika atom-atomnya kelihatan sama dari mana-mana titik kekisi menggunakan integer  u_1 ,  u_2 , dan  u_3 .

: \vec T = u_1\vec a_1 + u_2\vec a_2 + u_3\vec a_3 

Sel primitif ditakrifkan melalui paksi primitif (vektor)  \vec a_1 ,  \vec a_2 , dan  \vec a_3 . Isi padu,  V_c , bagi sel primitif diberi oleh paralelepiped dari atas aksi sebagai,

: V_c = | \vec a_1 \bullet \vec a_2 \times \vec a_3 | .

Sel Wigner-Seitz merupakan satu contoh lain sel primitif. Dalam keadaan tertentu, *sel primitif* sering disamakan dengan *[[struktur hablur#Sel unit|sel unit]]*. Walau bagaimanapun, pernyataan lazim bagi kekisi kubus, seperti kekisi kubus berpusat jasad (BCC) dan kubus berpusat muka (FCC), bergantung kepada sel unit kubus. Dalam kes BCC dan FCC, sel primitif diasingkan dari *sel unit lazim*.

Konsep matematik am di sebalik sel primitif diistilahkan kawasan asas atau sel Voronoi. Sel primitif kekisi salingan dalam ruang momentum dipanggil zon Brillouin.
Vatican

**Vatican** boleh bermaksud:
* Takhta Suci, pertubuhan pentadbiran Gereja Roman Katolik dan Kota Vatican, terdiri daripada Paus dan Kuria Rom
* Kota Vatican
* Bukit Vatican, sebuah bukit di Rom berada di bertentangan Tiber daripada ketujuh-tujuh bukit tradisional di Rom
* Istana Apostolik, kediaman rasmi Paus di Kota Vatican (kadang kala dieujuk sebagai Istana Vatican)
* Kuria Rom, badan pentadbiran Takhta Suci
* Wilayah Paus, bekas wilayah Takhta Suci
Planetary Radio

**Planetary Radio** merupakan rancangan radio tentang penerokaan di angkasa lepas, diterbitkan oleh Mat Kaplan and Persatuan Planet di Pasadena, California. Ia terdiri daripada wawancara dan perbualan-perbualan dengan jurutera, pengurus projek, ahli sains, pelukis, penulis dan angkasawan.

## Pautan luar
*Planetary Radio dalam laman Persatuan Planet
Tarian di India

Kebudayaan India telahpun wujud selama beribu tahun dahulu. Dengan itu, kebudayaan India sangat kaya dengan pelbagai jenis tarian suku kaum India. 

**Tarian India** boleh dibahagikan kepada gaya klasik dan gaya tradisional. Daripada tujuh gaya klasiknya yang paling dikenali adalah Bharata Natyam, dan Kathak.

Terdapat pelbagai jenis tarian suku-kaum India, antaranya adalah:-
* Tarian Bharata Natyam (Klassik)
* Tarian Kathak (Klassik)

Kaum Sikh
* Tarian Bhangra
Tarian Kathak

**Kathak** (Hindi: कथक, Urdu: **کتھک**) merupakan salah satu dari *lapan* bentuk tarian klasik India, berasal dari India Utara. Tarian ini boleh dijejak asalnya kepada pencerita lisan nomad India utara silam, dikenali sebagai Kathaks, atau pencerita. Pencerita ini, membuat persembahan di lapangan kampung dan laman kuil, kebanyakannya khusus dalam mengisahkan kisah mitos dan moral dari kitab, dan menokok pengisahan mereka dengan alunan tangan dan mimik muka. Ia pada asasnya merupakan teater, menggunakan alatan dan bunyi muzik bersama gerak tangan, bagi menghidupkan penkisahan. Dalam bentuk kini terkandung bekas tarian kuil dan adat, dan pengaruh pergerakan bhakti. Sejak abad ke-16 seterusnya ia menyerap sesetengah ciri tarian Parsi dan tarian Asia Tengah yang diimport oleh istana diraja era Mughal.

Terdapat tiga jurusan utama atau *gharana* bagi Kathak dari mana pengamal masa kini menyusur susur galurnya: gharana dari Jaipur, Lucknow dan Benares (lahir di istana Kachwaha raja Rajput, *Nawab dari Oudh*, dan Varanasi mengikut turutan); terdapat juga gharana Raigarh yang kurang menonjol dan lebih muda dari mana teknik ketiga-tiga gharana sebelumnya digabung tetapi menjadi terkenal kerana komposisinya yang berbeza.

Tarian Kathak merupakan salah satu lagi tarian klasikal India yang berasal dari utara India. Perkataan Kathak berasal dari perkataan India Katha yang bermaksud 'seni bercerita'. 

Dari sifat asalnya yang merupakan gambaran menghambakan diri kepada dewa-dewa Hindu, Kathak berkembang ke istana-istana pemerintah.

## Pengaruh budaya Indo-Muslim

Pada kurun ke 11 dan 12, di waktu pemerintahan era Mogul di India persembahan tarian Kathak telah berpindah dari kuil ke istana - istana Mogul. Seni tarian Kathak ketika itu juga telah dicampuri tarian budaya Turki dan Parsi.

Ketika era inilah teknik chakkar (pusing) diperkenalkan. Dipercayai dipengaruhi oleh Tarian Sufi dari Turki.

## Rujukan
* https://web.archive.org/web/20060220140231/http://ohmcs226.blogspot.com/2005/04/keluaran-05-tarian-tradisional.html

* Kothari, Sunil (1989) *Kathak: Indian Classical Dance Art*, New Delhi.
* Kippen, James and Bel, Andreine *[http://www.pathcom.com/~ericp/kathak.html Lucknow Kathak Dance] *, Bansuri, Volume 13, 1996
* Pt. Birju Maharaj (2002) *Ang Kavya : Nomenclature for Hand Movements and Feet Positions in Kathak*, New Delhi, Har-Anand, photographs, ISBN 81-241-0861-7.
* 
* Bharti Gupta (2004) *Kathak Sagar*, New Delhi, Radha Pub., ISBN 81-7487-343-0
* Sushil Kumar Saxena (2006) *Swinging Syllables Aesthetics of Kathak Dance*, New Delhi, Hope India Publications, ISBN 81-7871-088-9
* Shivvangini Classes Shiva Mathur(Lucknow Kathak Dance)
* Dr.Puru Dadheech *Kathak Nritya Shiksha*, Bindu Publications, Indore , MP, India

## Pautan luar

* Famous Kathak Dancers
Tarian Bhangra

**Tarian Bhangra** merupakan salah satu tarian kebudayaan kaum suku Sikh. Ia merupakan suatu bentuk tarian yang mana ia untuk meraikan penglibatan dan kejayaan dalam tuaian yang baik dan berasal daripada wilayah Punjab di India.

## Rujukan
* https://web.archive.org/web/20040131150108/http://www.geocities.com/kebudayaan2001/tarian_india.htm
Tarian Melayu

Tarian Melayu merangkumi pelbagai suku kaum yang terdapat di alam Melayu. Diantara tarian suku kaum Melayu adalah:

* Tarian Asli
* Tarian Asyik
* Tarian Ayam Didik
* Tarian Balai
* Tarian Balqis (Arab) 
* Tarian Barongan
* Tarian Calok (Sumpah-Sumpah)
* Tarian Canggung
* Tarian Ceracap Inai
* Tarian Cik Siti Wau Bulan
* Tarian Cinta Sayang
* Tarian Dabus
* Tarian Endang / Piring 
* Tarian Gamelan
* Tarian Pencak Gayong Otar
* Tarian Hadrah
* Tarian Hala
* Tarian Ikan
* Tarian Inang
* Tarian Inai
* Tarian Jala Ikan
* Tarian Joget
* Tarian Jikey
* Tarian Kipas 
* Tarian Kuda Kepang
* Tarian Labi-Labi
* Tarian Lagu Anak Indung
* Tarian Lesung Indik Beras Bertampi
* Tarian Lilin
* Tarian Mak Inang
* Tarian Mak Yong
* Tarian Masri Kercing
* Tarian Pelanduk
* Tarian Piring
* Tarian Randai
* Tarian Randai dan Orang Ulu 
* Tarian Saba
* Tarian Sarah
* Tarian Sewang
* Tarian Siti Payung
* Tarian Sufi
* Tarian Tempurung
* Tarian Ulek Mayang
* Tarian Upih
* Tarian Wau Bulan 
* Tarian Zapin
* Tarian Zapin Arab
* Tarian Zapin Johor
* Tarian Zapin Lenga
* Tarian Zapin Pekan
* Tarian Zapin Tenglu

Tarian kebudayaan asli (Bumiputera) Borneo:
* Tarian Limbai (Bajau - Sabah) 
* Tarian Magunatip (Murut - Sabah) 
* Tarian Daling-daling (Suluk - Sabah) 
* Tarian Mongigol Sumundai (Rungus - Sabah) 
* Tarian Sumazau (Kadazan-Dusun - Sabah)
* Tarian Ngajat (Iban - Sarawak) 
* Tarian Sarawak (Bidayuh - Sarawak) 

## Rujukan
* http://www.heritage.gov.my/kekkwa/viewbudaya.php?id=459
* Kementerian Penerangan, Komunikasi dan Kebudayaan
* http://yosri.cwahi.net/DaftarT.htm
* http://www.ucapanart.com/visitmalaysiatoday/gallery/Tarian_Malaysia.pdf
* Gambar kostum penari.
* Forum Cari.
Kampung Jeliang

**Kampung Jeliang** terletak di utara Manong, bandar Kuala Kangsar, Perak Darul Ridzuan. Menurut sejarahnya nama Jeliang bererti dataran yang banyak anak-anak sungai. Ia dibuka oleh Kulub Had bin Kulub Tehe bin Imam Taharum yang berasal dari Kepala Bendang, Sayong, Kuala Kangsar.

Bahasa Melayu lama (tidak diamalkan lagi) menamakan tempat merujuk bentuk mukabumi, seperti Jenalik (tanah bukit bertebing tinggi sungai dan berdekatan bukit), Jerlun (tanah yang berombak atau tidak rata beralun alun) adalah cara lama orang melayu dulu menamakan tempat selain dari tragedi dan jugak kisah yang menjadi ingatan penduduk di situ.

## Sekolah
* Sekolah Kebangsaan Jeliang
* Maahad Al-Mizan

## Tempat menarik
* sungai Jeliang Dalam
* Kolam air Panas Ara Panjang

## Pautan luar
* Ramalan cuaca di Kampong Jeliang
Tarian Asyik

**Tarian Asyik ** merupakan sejenis tarian Melayu klasik dari daerah - daerah di Kelantan yang ditarikan di istana raja - raja Kelantan dan Patani. 

*Asyik* bererti kekasih, oleh itu tarian ini bersesuaian dengan gerak - geri bersifat lemah lembut dan penuh dengan ketertiban. 

Tarian ini dimulai dengan sepuluh orang penari masuk ke dewan tarian terlebih dahulu , lalu duduk bersimpuh dengan tertibnya. Kemudian tampillah Puteri Asyik dan mereka pun mula menari.Tarian asyik ini ditarikan dalam upacara perkahwinan, iaitu malam berinai dan malam berinai besar di Istana.

Dari segi sejarah (Hikayat Patani), Raja Kuning iaitu Raja Perempuan yang memerintah Patani dalam tahun 1644 ada menyimpan 12 orang penari istana yang menyanyi dan menari dipanggil Asyik.

Tarian Asyik mempunyai rentak perlahan dan gemalai, kerana ia ditarikan dihadapan raja dan permaisuri. Penari asalnya dalam pakaian berkemban, dengan tali pinggang dan mahkota kecil.

Bahagian utama tarian Asyik terdiri dari duduk bersimpuh dengan gerakan membayangkan haiwan dan persekitarannya; alunan ombak laut, burung melayang, ikan berenang, gajah berarak, dan sebagainya. Sesetengah pergerakan menyerupai tarian pementasan Mak Yong. Tarian Asyik biasanya ditarikan oleh inang remaja di istana. 

## Alat muzik
Tiga alat muzik penting yang digunakan ialah rebab, gambang dan gedombak. 

## Pautan luar
* Laman Kementerian Kebudayaan, Kesenian dan Pelancongan.
Tarian Ayam Didik

**Tarian Ayam Didik** merupakan sejenis tarian Melayu dikatakan berasal daripada gerakan berlaga ayam, iaitu sejenis sukan yang diminati oleh orang Melayu pada masa lampau. Tarian ini dicipta oleh ahli tarian di negeri Perlis dan masyhur di kalangan masyarakat terutama di Perlis, Kedah, Pulau Pinang dan bahagian utara Perak. 

Tarian Ayam Didik ini berasal daripada gerakan perlawanan melaga ayam iaitu satu permainan tradisional orang-orang Melayu dahulu. Tarian ini telah dicipta oleh satu kumpulan penari di 
Kangar, Perlis. Tarian ini diringi dengan nyanyian lagu ayam didik.

## Pautan luar
* http://w3.spancity.com/yosri/DaftarT.htm
* http://www.heritage.gov.my/kekkwa/viewbudaya.php?id=528
Tarian Balai

**Tarian Balai** (Bahasa Melayu Terengganu: *Tariang Bala/Ula*) atau **tarian Ulai** merupakan sejenis tarian Melayu tradisional yang berasal dari daerah Hulu Terengganu di negeri Terengganu. Tarian ini ditarikan oleh gadis-gadis kampung di wkatu musim menuai dalam bentuk simbolik seperti melakukan pekerjaan sawah. Ia dilakukan untuk meredakan semangat tanaman padi buat tuaian tahun itu dan untuk mencari hasil tuaian yang melimpah untuk musim hadapan.

Penari-penari akan menari mengelilingi balai, iaitu sejenis payung panjang berwarna-warni yang diletakan di bawah gelanggang. Payung ini mungkin merupakan simbol pemujaan semangat padi.

## Sejarah
Asal-usul tarian Balai sebahagian besarnya masih tidak diketahui kerana cerita mengenai tarian itu kebanyakannya berdasarkan sejarah lisan. Berdasarkan akaun tempatan, tarian itu mula dimulakan lebih 300 tahun lalu oleh dua petani bernama Tok Senik dan Tok Jambul dari Kampung Bukit Gemuruh di Hulu Terengganu. Pada suatu hari, ketika Tok Senik sedang menyanyikan lagu anak perempuannya untuk tidur, dia terdengar satu suara yang membalas lagu pengantar tidurnya dan ini berterusan walaupun dia terus bekerja di sawah sambil mendeklamasikan sajak.

Suaminya Tok Jambul juga mengalami perkara yang sama seperti pada suatu hari ketika dia sedang tidur, seorang lelaki misteri muncul dalam mimpinya memberitahu bahawa sekumpulan jin ingin berseronok dengan isterinya. Agar jin tidak mengganggu isterinya, lelaki itu mengarahkan Tok Jambul melekatkan beberapa pokok pulai dan menyimbah tepung tawar padanya. Selepas kejadian itu, jin tidak lagi mengganggu isterinya dan hasil tuaian menjadi melimpah ruah. Tok Senik dan Tok Jambul meneruskan tradisi tersebut sehingga menjadi tarian Balai.

## Huraian
Tarian ini melibatkan beberapa wanita kampung yang berkumpul di sekeliling pokok pulai dan struktur seperti payung yang dipanggil Balai (asalnya dipanggil Payung Buoh atau Payung Buah) yang dihiasi dengan payung kecil berwarna-warni, pakaian dan daun. Wanita-wanita ini akan memakai pakaian ladang biasa dan membawa peralatan pertanian bersama mereka, kemudian mereka akan menari mengelilingi Balai berdasarkan gerakan-gerakan yang berkaitan dengan pertanian seperti membajak tanah, menumbuk padi dan mengusahakan ladang sambil menyanyikan lagu atau melagukan syair (pantun) yang mengandungi bukan sahaja tentang padi dan untuk menenangkan semangat padi tetapi juga nasihat dan teladan. Tarian yang diiringi dua gendang dan gong biasanya dilakukan oleh pemuzik lelaki. Sebelum tarian tamat, mereka akan membajak pokok pulai kecil dari tempatnya dan meletakkannya di sebelah Balai.

Versi kontemporari moden tarian Balai biasanya termasuk penari lelaki yang menari bersama penari wanita dan tidak lagi terhad kepada menari di sawah padi. Tarian ini telah berkembang menjadi lebih kepada tarian kebudayaan dan bukannya upacara pemujaan.

## Rujukan

## Pautan luar
* Balai Tarian Balai
* Laman Kementerian Kebudayaan, Kesenian dan Pelancongan.
* Tarian Balai
Tarian Gamelan

**Joget Gamelan** merupakan salah satu tarian Melayu klasik. Tarian ini konon mula dipersembahkan di Istana di empayar Riau dan Lingga dalam kurun ke-19. Ia mula di persembahkan buat pertama kali di khalayak ramai di Pekan, Pahang dalam tahun 1811 dalam upacara persandingan Tengku Hussain, putera kepada Sultan Abdul Rahman yang memerintah Lingga, dengan Wan Esah yakni adik perempuan kepada Bendahara Ali dari Pahang. Ia mula diperkenalkan di babi
anu selepas Tengku Mariam iaitu seorang puteri di Pahang, mengahwini Tengku Sulaiman yakni putera kepada Tengku Zainal Abidin dari Terengganu.pengaruh jawa terlihat dalam hal busana dan muzik,ialah penggunaan selendang dan gending lambangsari dan pelbagai gending gamelan seperti tarian dari keraton di jawa.

Menurut Tengku Mariam, pada asalnya repositori tarian ini terdiri daripada 77 jenis gamelan. Tetapi pada hari ini hanya tinggal 33 jenis sahaja lagi kesan daripada ketiadaan tenaga pengajar jenis tarian itu lagi. Antara 33 jenis tarian yang masih tinggal itu adalah seperti Timang Burung, Ayak-ayak, Lambang Sari, Ketam Renjung, Geliung, Lantai Lima, Kending Gajah, Togok Rompin, Kunang-kunang Mabuk, Galuk Merajuk, Silatin, Lolo dan Monab.           

Tarian ini yang dipersembahkan secara eksklusif oleh penari wanita boleh dipentaskan secara dalaman ataupun persembahan terbuka. Unsur Jawa boleh dilihat dari segi seni tarian tersebut. Secara estetikanya, tarian ini adalah sangat *cantik* dan merupakan bentuk tarian yang paling kaya dari segi jenisnya dalam kebanyakan adat tarian Melayu.

## Pautan luar
* http://w3.spancity.com/yosri/DaftarT.htm
* http://www.phg.lib.edu.my/gamelan_pahang.htm
Tarian Canggung

**Tarian Canggung** merupakan sejenis tarian rakyat Melayu traditional. Perkataan *Canggung* berasal dari bahasa Melayu Klasik yang bererti kekok atau tidak biasa. Tarian Canggung berasal dari negeri Perlis dan menjadi popular di negeri Kedah, Perlis dan Pulau Pinang. Tarian ini dicipta oleh seorang ahli tarian dari Kangar selepas Perang Dunia II.
Tarian Cik Siti Wau Bulan

**Tarian Siti Wau Bulan** merupakan sejenis tarian Melayu tradisional. Tarian ini berasal dari negeri Kelantan, ditarikan pada musim menuai sempena dengan temasya dan permainan wau. 

## Rujukan
* http://www.heritage.gov.my/kekkwa/viewbudaya.php?id=471
Tarian Cinta Sayang

**Tarian Cinta Sayang ** merupakan sejenis tarian Melayu traditional. Tarian ini berasal dari yang menggambarkan keluarga nelayan. Tarian ini menunjukan bagaimana keluarga nelayan mengucapkan selamat jalan kepada para nelayan sebelum turun ke laut. 

## Pautan luar
* http://www.heritage.gov.my/kekkwa/viewbudaya.php?id=472
* http://yosri.cwahi.net/DaftarT.htm
Tarian Inai

**Tari Inai** atau *Terinai* merupakan sejenis tarian Melayu tradisional.  
Tarian ini adalah tarian istana yang ditarikan semasa majlis berkhatan anak pembesar-pembesar istana. Ia dipersembahkan kepada kanak-kanak ini semasa mereka hendak dikhatankan dan duduk diatas pelamin. 

Tarian Inai ini popular di Perlis, utara Kedah dan Kelantan. Tarian Inai ini jarang dipersembahkan berbanding tarian istana yang lain, disebabkan ia dikhusus bagi peristiwa tertentu seperti perkahwinan, berkhatan, dan pertabalan diraja.

Tarian ini mempunyai asal istiadat dan memiliki pergerakan jari dan tangan yang rumit dalam pergerakan tari bulatan yang berterusan. Ia mempunyai gabungan pergerakan tarian yang terdapat dalam Mak Yong, Silat dan kedudukan akrobatik yang dikenali meliuk, dalam mana penari membongkokkan badan kebelakang sementara berdiri dengan muka memandang kelantai. Pada masa lalu, tarian ini dipersembahkan oleh dua lelaki.

## Pautan luar
* http://w3.spancity.com/yosri/DaftarT.htm